hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu hu en hu hu hu hu hu hu hu hu hu hu hu en de hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu it hu hu hu hu hu hu cs da hu hu hu hu hu cs hu hu hu hu hu hu hu hu en cs da sk hu hu hu hu hu hu hu hu hu hu hu hu hu cs cs da hu hu hu hu hu hu hu hu en en en
CorNit nemez blogja: Online adventi nemeztanfolyam
skip to main | skip to sidebar
A nemez különböző szöszöket egyesít...összeolvadás...harmónia és béke...színek és formák örömódája. Nemezblog vagy nemez blog. Benemezelt hálónapló.Punktum.
Online Adventi Nemeztanfolyam –már magyarul is! Töröd már a fejedet…? Szeretnél majd néhány embert különleges ajándékkal meglepni karácsonyra, nem igaz? Most még él benned a remény, hogy van még idő, ki fogsz tudni találni valamit. Aztán valahogy olyan hamar eljön a december, a feszültség egyre nő, mert még mindig nincsen semmi igazán jó és megfizethető az ötletlistán. Aztán kellene majd egy kis adventi dekoráció is…kínai import terméket könnyű találni, a míves munkákat nem árulják mindenütt… Szeretnél adventi hangulatban nemezelni úgy, hogy még a lábadat sem kell kitenned otthonról? Van megoldás! Meghívlak a virtuális „Szőrfenyő Fogadóba“, ahol az első magyar nyelvű adventi online nemeztanfolyamot tartom. Mit is lehet ott csinálni? . nemezelni, új ötleteket felcsípni és később akár átalakítva is újra hasznosítani, . nemezinspirációkat gyűjteni a karácsonyi, téli időszakra, dekorációhoz és ajándéknak, . nekem és a többi résztvevőnek lyukat kérdezni a hasába, . egymás munkáit nézegetni, . jót mulatni nemezes körben az interneten. A kurzus 4 nemezmunka elkészítését tartalmazza és 2010 nov. 2-től 30-ig tart. A résztvevők minden kedden emilben kapják meg tőlem az arra a hétre szóló leckét, egy igényes, fotókkal illusztrált .pdf fájlt, mely lépésről lépésre vezet végig az elkészítés folyamatán. Belépőt kapsz a Szőrfenyő Fogadóba, vagyis a kizárólag tagok részére kialakított zárt blogba, ahol felteheted a kérdéseidet, ha elakadsz és én szívesen válaszolok. Bárhol élj is a világon, itt mégis „leülhetsz“ beszélgetni a nemezelésről, szomszéd macskájáról, uránbányászatról vagy bejglisütésről. Jogosultságot kapsz arra, hogy a munkáid fotóit a nyilvános galériába is feltöltsd, ahol aztán ország-világ láthatja. Mit fogunk készíteni? 1. Nemezfenyőket. Lesz felakasztható (fára, ajándékra, ajtókilincsre stb.) és felállítható, amire a vendégeid biztosan felfigyelnek. 2. Mézeskalácsos csukló- ill. alkarmelegítőt. 3. Foltonfolt-nemeztechnikával olyan elemeket, amik lakás- és "emberdekorációnak" (kitűző, hajdísz stb.) is remekül szolgálnak, ráadásul újrahasznosíthatsz hozzá mindenféle kis textilmaradékokat. 4. Egy igazán nagyon különleges angyalos nemezdobozt, ahol már a fensőbb erők is részt vesznek az alkotásban… Egy kis spiritualitás senkinek sem árt és garantálom, hogy két egyforma nem fog születni! Szappanos-vizes nemezelés után pedig remekül lehet manikűrözni! Jól hangzik! Mennyibe kerül? Gondolnád, hogy a fenti nemezmunkákat élőben egy 4 napos kurzuson tanulhatnád meg, ami legalább 30.000,- ft? Ha oda is kell utaznod és szállást is kell fizetned, akkor még jóval több is. (Ráadásul meg kell oldani a gyerekfelügyeletet is.) Én kitaláltam neked egy ennél sokkal kedvezőbb árat: Ennek nemeztanfolyamnak 7500,- Ft az ára. Nem lehetne még kevesebb? De. Fizess partnerdíjat! Ha a blogodba vagy a honlapodra kiteszed a fenti bannert addig, amíg tart a tanfolyam, csak 6900,- Ft-ot fizetsz. (A bannert nem egy napi bejegyzés keretében, hanem oldalt rögzítve.) Van még valami? Van: 100% pénzvisszafizetési garancia. Ha egy hét után úgy érzed, ez neked nem tetszik, visszakapod az általad utalt összeget. Ebben az esetben nov. 9. 18:00-ig küldj nekem egy emilt és írd a tárgymezőbe, hogy „Szőrfenyőgarancia“. (Más magyarázatot nem kell írnod, másrészt a konstruktív kritikát jó szívvel veszem. )
vagy Ha banki utalást szeretnél, küldj egy emilt, a tárgymezőbe írd be „Szőrfenyő-bank“ én megküldöm neked a banki adatokat.
Bármelyik módot választod, az utalás beérkezését követően 24 órán belül megküldöm a blogbelépéshez szükséges tudnivalókat.
Fontos!: A megjegyzés rovatba írd be a számlacímedet és, ha kedvezményes árat fizetsz, a blogcímedet, hogy utánanézhessek a bannernek. (Nem elég, ha itt kommentárként jelzed, hogy szeretnél jelentkezni!) Kezdők is jelentkezhetnek? A leckék nagyon részletesek és boldogult már velük olyan is, aki még sosem nemezelt előtte. Ennek ellenére inkább azoknak javaslom a részvételt, akik már egy kicsit nemezeltek és érezték, milyen az, amikor a gyapjú elkezd összeállni nemezzé. Mi van ha nem érsz rá megcsinálni egy leckét? Semmi gond! A leckéket nem penészednek meg, úgyhogy később bármikor nekiláthatsz a munkának. Milyen gyapjúra lesz szükség? Tetszés szerint bármilyenre, kivéve a csuklómelegítőt, mert ahhoz extra finom merinógyapjúra van szükséged, hogy ne szúrjon.
Nov. 30-ig. Aki nov. 2 után jelentkezik, annyi leckét kap egyszerre, amennyit addig kiküldtem: Aki pl. a 3. héten jelentkezik, annak az első három leckét egy emilben küldöm. Egyéb kérdés? Tedd fel itt kommentárként és én kibővítem ezt a bejegyzést itt alul. Jelentkezz most mindjárt és nem maradsz le az adventi nemeztanfolyamról!
Bejegyezte: Corinna Nitschmann dátum: 14:46
Annyira jó lenne jelentkezni, de Csilla tanfolyamába is beletört a bicskám, úgyhogy inkább kihagyom. Majd jövőre...
2010. október 28. 4:49
Hú, ez izgalmasan hangzik! Elárulod, mibe tört bele? A saját időbeosztásodba, a blog használatába vagy másba?
2010. október 28. 11:05
Én szeretnék jelentkezni és banki átutalással fizetnék. Lehet, hogy én bénázok, de nem találom at e-mail címedet. Légy szíves segíteni.
2010. október 28. 18:30
Az is corika@yahoo.com . Nem te bénázol. Nem tudtam eldönteni, kapok-e több spamet vagy nem, ha mégegyszer odaírom...Aztán inkább nem írtam.
2010. október 28. 19:00
Abszolut kedvet csináltál ahhoz, hogy nekiüljek én is. De nekem sajnos csak este 9 után van időm ilyenekre, ha el nem alszom...:). Mit gondolsz, érdemes nekilátni így is?
2010. november 17. 12:56
A német nyelvű tanfolyamaidat már korábban megtaláltam (az ingyenesre fel is iratkoztam), és megörültem, amikor láttam, hogy pont most indul egy magyar is :D
Aztán másnap reggel, amikor ideültem feliratkozni, akkor láttam, hogy öt évet elkéstem :( :(
Azt szeretném megkérdezni, hogy ez az anyag hozzáférhető-e még, én nagyon szeretném megvásárolni, vagy nem indítasz-e mostanában hasonlót?
2015. november 4. 11:25
Újabb bejegyzés Régebbi bejegyzés Főoldal
Feliratkozás: Megjegyzések küldése (Atom)
Keresés ebben a blogban
INGYENES ONLINE NEMEZLECKÉKhez töltsd ki ezt gyorsan!
Táskák, tokok, titoktartók, miegyebek meg sok olvasnivaló nemez-ügyben. Kattints a képre!
Faserbändigerin & Filzkünstlerin, Expertin für online Filzkurse www.cornitfilz.de
Céklaleves kaporral, főtt tojással
Termékteszt: Lima vegán kozmetikumok
PALEOLIHLET - paleolit életmód, táplálkozás és receptek